கேள்வி: செயற்கை செரிமானம் என்பது என்ன?
பதில்: செயற்கை செரிமானம் (''Artificial digestion'') என்பது பகுப்பாய்வு அல்லது ஆராய்ச்சி நோக்கங்களுக்காக உணவைப், புரதம், கொழுப்பு, கார்போவைதரேட்டு, நார்ச்சத்து, தாதுக்கள், வைட்டமின்கள் மற்றும் ஊட்டச்சத்து அல்லாத சேர்மங்களாகக் குறைக்கும் ஒரு ஆய்வகத் தொழில் நுட்பமாகும். பெப்சின் மற்றும் ஐதரோகுளோரிக் அமிலம் போன்ற செரிமான காரணிகள் பொதுவாக செயற்கை செரிமானத்தை நிறைவேற்றப் பயன்படுத்தப்படுகின்றன.
கேள்வி: செயற்கை செரிமானம் - இறைச்சி ஆய்வு என்பது என்ன?
பதில்: சந்தேகிக்கப்படும் தசை திசுக்களில் தடித்த, கடினமான உறையால் மூடப்பட்டு, பாதுகாப்பான நிலையில் உள்ள நுண் குடற்புழுக்கள் இருப்பதைக் கண்டறிய செயற்கை செரிமானம் பயன்படுத்தப்படுகிறது. இந்த முறைக்கு முன்பு, இத்தகைய ஒட்டுண்ணியை காட்சிப்படுத்த தசை திசுக்களின் மாதிரி சுருக்கப்பட்டது. செயற்கை செரிமானத்தைப் பயன்படுத்தி, இறைச்சி மாதிரிகள் ஒரு செரிமானக் கரைசலால் கரைக்கப்பட்டு, நுண்புழுக்கள் இருக்கிறதா என்று எச்சங்கள் ஆராயப்படுகின்றன.
கேள்வி: செயற்கை செரிமானம் - செரிமான ஆராய்ச்சி குறித்து விரிவாக சொல்லுங்கள்.
பதில்: ஆய்வக விலங்குகள் அல்லது மனித சோதனைப் பொருட்களுக்குப் பதிலாக செயற்கை வயிறு மற்றும் சிறுகுடல் மாதிரிகள் பயன்படுத்தப்படுகின்றன. நிலையான ஒரு-பிரிவு முதல் சக்தி வாய்ந்த பல்பிரிவு வரை பல்வேறு மாதிரிகள் உள்ளன. இந்த மாதிரிகள் உணவு செரிமானமும் அதைத் தொடர்ந்து உயிர்வழிக் கிடைக்கும் தன்மையைப் படிக்கப் பயன்படுத்தப்படுகின்றன.